पुराण ग्रैन्थें दा बी बाद दे भारती साहित्य उप्पर बड़ा असर पेआ। इन्दे च इतिहास, इलाज-मुआलजा, व्याकरण, जोतश, संगीत, नाटक, कला, विज्ञान, सभने विशें उप्पर साहित्य भरोचे दा ऐ। मुक्ख पुराण अठारां न। इस प्राचीन साहित्य दा प्रभाव अपने समें च दूरा तोड़ी पुज्जा-चीन, जापान, कोरिया, लंका, मलाया, मध्य एशिया, ते पूर्वी तुर्किस्तान तोड़ी जित्थै पञमीं सदी दे खंडरें च भारती पुस्तकें दे अंश रेगस्तान दे लेतरा च दबोए दे थ्होए न।